cy cy it en cy it en en ceb en ca es cy en cy en kw kw hsb cy fy en cy es cy cy cy cy cy de es en cy en cy cy de cy en es cy cy cy cy cy cy cy cy cy cy cy cy cy cy cy en cy cy cy cy cy cy cy cy cy en cy cy cy cy cy cy cy cy frr cy cy cy de en en de en en en en ia en en en en en fr en en en en en en en en en en en en en en en en en en en en en en lmo cy es cy de cy en cy es hsb fa cy de cy cy
Sut gallwch chi helpu | MFCC Cymraeg
Llinell argyfwng 24 awr 01686 629114
I bwy mae’r lloches yn cynnig mynediad?
Cefnogi plant a phobl ifanc
MFCC achievements in 2015-16
Our website uses cookies. By using this website you consent to our use of cookies, as detailed in our Privacy & cookie policy.Close
Sut gallwch chi helpu
Bod yn Ymddiriedolwr >
Cliciwch yma i gyfrannu ar-lein
Mae rhoddion yn gwneud byd o wahaniaeth i waith MFCC a bydd o gymorth mawr o safbwynt gwella ansawdd bywyd merched, dynion a phlant sy’n dioddef o gam-drin domestig. Rydym yn fwy a mwy dibynnol ar fusnesau lleol, unigolion preifat a grwpiau cymunedol i gyfrannu at ein gwaith. Byddai unrhyw gyfraniad, boed yn ariannol neu gyfraniad fel arall, yn gwneud gwahaniaeth gwirioneddol!
Gellir cyfrannu trwy ymweld â’r dudalen cyfrannu a dilyn y cyfarwyddiadau ar y sgrin. Gellir gwneud cyfraniad unigol, neu gyfraniad misol i MFCC trwy MyDonate gan ddefnyddio unrhyw gerdyn debyd neu gredyd mawr, neu Paypal.
Gallwch anfon siec neu archeb bost yn daladwy i ‘Montgomeryshire Family Crisis Centre’ i’n prif swyddfa.
Gellir tecstio MFCC00 £ (gan ychwanegu’r swm rydych am ei gyfrannu £1-10) at 70071. Er enghraifft os hoffech roi £5 tecstiwch MFCC00 £5 at 70071. Byddwn yn cydnabod eich cyfraniad trwy neges destun. Wedyn bydd y swm a roddir yn cael ei ychwanegu at eich bil ffôn symudol neu bydd yn dod allan o’ch credydau os ydych yn talu wrth fynd.
Os hoffech gyfrannu eitemau’n uniongyrchol ar gyfer ein cartrefi lloches, cysylltwch â ni a gallwn ddweud pa eitemau fydd yn gwneud y gwahaniaeth mwyaf. Maent yn cynnwys eitemau bob dydd megis deunyddiau ymolchi ac ati, a bwydydd pecyn sy’n rhan o’r pecyn croeso a roddir i deuluoedd wrth gyrraedd y lloches.
Hwyrach y byddech yn hoffi trefnu digwyddiad codi arian yn eich cymuned ar ein rhan. Gall fod yn unrhyw ddigwyddiad: stondin cacennau neu fore coffi efallai, neu sêl cist ceir, noson bingo neu gwis. Gallwn roi deunyddiau cyhoeddusrwydd ichi, a blychau casglu. Neu beth am drefnu tudalen Codi arian trwy MyDonate os hoffech godi arian trwy noddwyr, dim ond ychydig o gliciau sydd eu hangen.
Os taw busnes lleol ydych, hwyrach y gallwn roi blwch casglu neu flwch i gasglu eitemau bwyd ac ymolchi yn eich swyddfa. Neu gellir cyfrannu’r ffioedd ar gyfer bagiau plastig i MFCC.
Os hoffech dderbyn unrhyw wybodaeth arall ynghylch cyfrannu neu ein cefnogi mewn ffordd arall, croeso ichi gysylltu â ni drwy ffonio neu anfon ebost, byddwn yn hapus iawn i drafod trefniadau gyda chi.
Mae gwaith gwirfoddolwyr yn hynod werthfawr i MFCC, ac mae’n cynyddu ein gallu i gyflenwi gwasanaeth cynhwysfawr sy’n bodloni anghenion yr unigolion sy’n dioddef o neu a effeithir gan gam-drin domestig yng Ngogledd Powys. Yn aml, mae gwirfoddolwyr yn gallu cynnig llwyth o brofiad, a safbwyntiau a syniadau newydd sydd o fudd enfawr i’n gwaith.
Trwy wirfoddoli, byddwch yn gwneud gwahaniaeth cadarnhaol i’n sefydliad, ond ein gobaith yw y bydd y profiad o wirfoddoli hefyd o fudd ichi fel unigolyn. Mae profiadau gwirfoddoli’n werth chweil, ac yn ogystal, gellir dysgu sgiliau newydd, cwrdd â phobl newydd a chynyddu eich hyder a hunan-barch.
Byddwn yn hyfforddi ac yn rheoli ein gwirfoddolwyr, yr un peth ag aelodau eraill y tîm, ac mae gennym bolisi gwirfoddoli sy’n sicrhau diffiniad clir o’r rôl, ac o fudd i bawb.  Hwyrach y byddwn yn gofyn am dystlythyrau a gwiriadau DBS cyn cychwyn rhai rolau gwirfoddol.
Gall unrhyw un wirfoddoli.  Nid yw profiad blaenorol na chefndir yn bwysig, a does dim rhaid meddu ar sgiliau penodol, ac nid oes rhaid ymrwymo i amser penodol; gall pawb gyfrannu rhywbeth. Gall unigolion neu grwpiau wirfoddoli ar sail reolaidd, achlysurol neu ar gyfer digwyddiadau unigol.
Byddwn yn recriwtio gwirfoddolwyr yn rheolaidd i weithio ar draws ein holl wasanaethau, ac rydym yn hapus i dderbyn ymholiadau ar unrhyw adeg.
Ymhlith Cyfleoedd Gwirfoddol Cyfredol mae:
Gwaith Gweinyddol, Codi Arian a Chodi Proffil, Garddio a Gwaith Cynnal a Chadw, a Gwaith Cymorth Ymarferol.
Os hoffech dderbyn mwy o fanylion, cysylltwch â ni.
Download poster Download application form
Pam ddylwn i fod yn un o Ymddiriedolwyr MFCC?
Mae bod yn ymddiriedolwr yn swydd wirfoddol hynod werth chweil. Byddwch yn helpu MFCC i gefnogi merched, dynion a phlant sy’n dioddef o gam-drin domestig yn eich ardal leol. Hwyrach y byddwch hefyd yn meithrin eich sgiliau eich hunan trwy ddysgu a chael profiad ym maes rheoli busnes, gweinyddiaeth ariannol, a dysgu am y sector gwirfoddol.  Fel Ymddiriedolwr cewch gyfle i ddatblygu eich sgiliau personol a’ch hyder.
Ymddiriedolwyr sy’n gyfrifol yn y pen draw am lywodraethu busnes MFCC, am osod polisïau, llunio strategaethau, sicrhau ei fod yn ddiddyled, yn cael ei redeg yn effeithiol, ac yn cyflawni’r deilliannau a osodwyd. Dyletswydd ymddiriedolwr yw llywodraethu MFCC ac mae’r Ymddiriedolwyr yn gyfrifol am reoli a gweinyddu’r grŵp, i alluogi rheoli MFCC yn effeithiol.  Byddwch yn canolbwyntio ar gyfeiriad strategol MFCC, ond ni fyddwch yn cyfrannu at redeg y sefydliad o ddydd i ddydd.
Ceir mwy o wybodaeth ynghylch rôl Ymddiriedolwr mewn un o daflenni’r Comisiwn Elusennau ‘Yr Ymddiriedolwr Hanfodol; beth mae angen ichi ei wybod’ CC3.
Faint o amser bydd angen ei ymrwymo?
Cynhelir cyfarfodydd Bwrdd bob yn ail fis, cyfarfodydd o is-grwpiau, a chyfarfod cyffredinol blynyddol. Weithiau hwyrach y gofynnir ichi gymryd rhan mewn digwyddiadau eraill, megis Dyddiau i Ffwrdd, ymarfer recriwtio, neu i gynrychioli MFCC mewn cynadleddau a chyfarfodydd allanol.
Bydd angen amser cyn cyfarfodydd y Bwrdd i ddarllen papurau a pharatoi ar gyfer trafodaethau, ac i ymateb i negeseuon ebost, ac ati a dderbynnir rhwng cyfarfodydd.
Cysylltwch â ni am fanylion pellach. Gallwn anfon pecyn gwybodaeth a ffurflen gais atoch, a gallwn drefnu sgwrs anffurfiol gyda’r Ymddiriedolwyr eraill ynghylch gwaith yr Elusen, a’r hyn sydd ynghlwm wrth fod yn Ymddiriedolwr. Mae cyfnod prawf yn berthnasol i bob Ymddiriedolwr newydd er mwyn ymgyfarwyddo â’r rôl.
Dymuna MFCC DDIOLCH O’R GALON i bawb sydd wedi cyfrannu neu wedi rhoi amser gwerthfawr dros y flwyddyn aeth heibio.
Businesses & Individuals of Llanidloes
G F Grigg Construction Ltd
Gwendoline & Margaret Davies Charity
Mid Wales Housing Association
Police & Crime Commissioner’s Fund
Sainsbury’s Welsh Community Grant Fund
Ai cam-drin domestig yw?
Diogelwch ar y Rhyngrwyd
Sut gallwch chi helpu
Elusen Gofrestredig yng Nghymru a Lloegr
Rhif Elusen Gofrestredig: 1124411
Cwmni Cyfyngedig trwy Warant: 6553792
Polisi Preifatrwydd a Chwcis